Dronningens utsikt (Kongsvinger)

Dronningens utsikt (Sæterberget) er et yndet utfartssted og utkikkspunkt som ligger i Kongsvinger kommune, tilgjengelig langs E16. Den ligger på 412 meters høyde og gir panoramautsikt over ­Møkeren, Søndre Hærsjøen, Austmarka og de store skogsviddene inn i Sverige. 

Navnet Dronningens utsikt kommer fra ­Dronning Sofia som var gift med Kong Oscar II (den siste svensk-norske kongen). Hun tilbrakte 11 somre på storgården Skinnarbøl i Kongsvinger. Når hjemlengselen ble for stor, red hun opp til Dronningens utsikt, der hun kunne se langt inn i Sverige.

Fra parkeringsplassen er det godt merkede løyper opp til utsiktspunktet. Stiene vedlikeholdes av Dronningens utsikts forening. De siste årene har den lokale musikeren Roy Lønhøiden holdt flere konserter på Dronningens utsikt.

Kongsvingers geografi
Friluftsliv i Innlandet